Ličba dotal wotzamknjenych wukubłanskich zrěčenjow je lětsa w Budyskim a Zhorjelskim wokrjesu zaso niwow kaž do koronapandemije docpěła. To je pozitiwna powěsć z Drježdźanskeje rjemjeslniskeje komory.
Drježdźany (SN/at). 529 młodych ludźi je so hač do kónca apryla hižo rozsudźiło, zo chcedźa so po wuchodźenju šule we wuchodosakskim rjemjeslnistwje wukubłać dać. W ličbje ma Drježdźanska rjemjeslniska komora spad za přewinjeny, kotryž dyrbjachu loni w fazy prěnjeje žołmy koronapandemije dla zwěsćić. Před lětom předležeše z mjenowaneje přičiny 435 podpisanych wukubłanskich zrěčenjow we wuchodnej Sakskej. Dopokaz wróćenja k wěstej dokoronowej normaliće dowola přirunanje z aprylskej ličbu před lětomaj. Tehdy bě dohromady 512 žonow a muži wukubłanske zrěčenje z tudyšimi rjemjeslniskimi zawodami kruće wotzamknyło.
szl_Latn szl_Latn